CELEX: 62008CN0139
Language: et
Date: 2008-04-07 00:00:00
Title: Kohtuasi C-139/08: Eelotsusetaotlus, mille esitas Oberlandesgericht Karlsruhe (Saksamaa) 7. aprillil 2008 — Kriminaalmenetlus, milles süüdistatav on Rafet Kqiku

19.7.2008   
            
            
               ET
            
            
               Euroopa Liidu Teataja
            
            
               C 183/9
            
         Eelotsusetaotlus, mille esitas Oberlandesgericht Karlsruhe (Saksamaa) 7. aprillil 2008 — Kriminaalmenetlus, milles süüdistatav on Rafet Kqiku
   (Kohtuasi C-139/08)
   (2008/C 183/17)
   Kohtumenetluse keel: saksa
   Eelotsusetaotluse esitanud kohus
   Oberlandesgericht Karlsruhe
   Põhikohtuasjas toimuva kriminaalmenetluse pooled
   Süüdistajad:
   
               1.
            
            
               Generalstaatsanwaltschaft Karlsruhe
            
         
               2.
            
            
               Staatsanwaltschaft Konstanz
            
         
      Süüdistatav: Rafet Kqiku
   Eelotsuse küsimused
   Euroopa Ühenduste Kohtule esitatakse, tõlgendamiseks järgmine eelotsuse küsimus:
   Kas Euroopa Parlamendi ja nõukogu 14. juuni 2006. aasta otsuse nr 896/2006/EÜ, millega kehtestatakse välispiiridel isikute kontrollimise lihtsustatud kord, mille alusel liikmesriigid tunnustavad ühepoolselt teatavaid Šveitsi ja Liechtensteini välja antud elamislubasid oma territooriumilt läbisõiduks (1), artikleid 1 ja 2 tuleb tõlgendada nii, et otsuse lisas loetletud Šveitsi ja Liechtensteini välja antud elamislubadel on tänu nende Schengeni acquis'd täielikult rakendavate liikmesriikide ühepoolsele ühtse või riigi transiitviisana tunnustamisele otsene võrdväärne mõju ühisest alast läbisõiduks antud elamisloaga;
   või
   kas otsuse nr 896/2006/EÜ artiklite 1 ja 2 sätteid tuleb tõlgendada nii, et kolmandate riikide kodanikud, kellel on üks lisas loetletud Schengeni acquis'd täielikult rakendavate liikmesriikide poolt ühepoolselt tunnustatavatest Šveitsi ja Liechtensteini elamislubadest, on vabastatud ühisest alast läbisõidu osas määruse (EÜ) nr 539/2001 artikli 1 lõikes 1 sätestatud viisakohustusest?
   
      (1)  ELT L 167, lk 8.